CELEX: 62015CN0397
Language: et
Date: 2015-07-23 00:00:00
Title: Kohtuasi C-397/15: Eelotsusetaotlus, mille on esitanud Landgericht Itzehoe (Saksamaa) 23. juulil 2015 – Raiffeisen Privatbank Liechtenstein AG versus Gerhild Lukath

28.9.2015   
            
            
               ET
            
            
               Euroopa Liidu Teataja
            
            
               C 320/18
            
         Eelotsusetaotlus, mille on esitanud Landgericht Itzehoe (Saksamaa) 23. juulil 2015 – Raiffeisen Privatbank Liechtenstein AG versus Gerhild Lukath
   (Kohtuasi C-397/15)
   (2015/C 320/25)
   Kohtumenetluse keel: saksa
   
      Eelotsusetaotluse esitanud kohus
   
   Landgericht Itzehoe
   
      Põhikohtuasja pooled
   
   
      Hageja:: Raiffeisen Privatbank Liechtenstein AG
   
      Kostja: Gerhild Lukath
   
      Teised menetlusosalised: Rüdiger Boy, Boy Finanzberatung GmbH, Christian Maibaum, Vienna-Life Lebensversicherungs AG, Frank Weber
   
      Eelotsuse küsimused
   
   
               1.
            
            
               Kas panga ja tarbija vahel sõlmitud krediidilepingut, mis on seotud elukindlustuslepinguga ning kapitaliinvesteeringu asjus nõustamist ja selle vahendamist käsitleva lepinguga, mis omakorda tagab laenusumma tagastamise, tuleb pidada teenuste osutamise lepinguks 19. juunil 1980. aastal Roomas allakirjutamiseks avatud lepinguliste kohustuste suhtes kohaldatava õiguse konventsiooni (1) artikli 5 lõike 2 tähenduses?
            
         
               2.
            
            
               Kui lepinguliste kohustuste suhtes kohaldatava õiguse konventsiooni artikli 5 lõiget 2 kohaldatakse juhtude suhtes, kus reklaami tehakse ja/või kontakti võetakse riigist, kus on tarbija alaline elukoht, kuid tarbija allkirjastab lepingud riigis, kus on tema teine elukoht, kui tarbijaga lepingu sõlminud isik või tema esindaja on tarbija tellimuse saanud selle alalise elukoha riigis?
            
         
      (1)  EÜT L 266, lk 1; ELT eriväljaanne C 169, lk 10.